LidanRubinov/Halacha-QA huggingface dataset:
שאלה: גידול מכרסמים בכלוב ביתי: אני (ילד) רוצה לגדל אוגרים או גרבילים בכלוב בבית. האם יש בעיה של צער בעלי חיים בגלל שהם נמצאים בכלוב קטן? האם יש הבדל בין כלוב קטן לכלוב גדול? איך יודעים כמה גדול צריך להיות הכלוב?
תשובה: בעיקרון, צער בעלי חיים הותר לצורך האדם ולכן מותר לגדל אותם בכלוב כשם שמותר לקשור חמור ולחרוש בשור. אך לא הייתי ממליץ על כך כיוון שלא ברור עד כמה אתה זקוק לגידול שלהם. עדיף שתגדל תרנגולות בחוץ עם כלוב גדול בעל מרחב.
שאלה: אוהל ילדים בשבת: האם מותר לילדים לבנות אוהל לשעה-שעתיים בשבת? מדובר באוהל הנבנה משמיכות ע"ג כסאות או שתופסים קצה אחד ע"י ספרים וכו.
תשובה: זה אסור מדרבנן.
שאלה: עקדת יצחק: היכן נמצא המקור לכך שאברהם חתך את צווארו של יצחק ושיצחק עלה לשמים למשך שלש שנים להתרפא?
תשובה: באחד מפירושי בעלי התוספות על התורה, בספר הדר זקנים, מובא על הפסוק "וישב אברהם אל נעריו" - וכי יצחק לאן הלך שלא מופיע בפסוק ואחת התשובות היא שהלך לגן עדן להתרפא במשך שנתיים. וזה אשר נאמר "ויצחק בא מבוא באר לחי ראי", ששב מגן עדן.
שאלה: נדר בלב: אני קיבלתי על עצמי חומרה בלי דיבור (קבלתי עלי את החומרה של אבקת חלב נכרי), ועכשיו אני רוצה להפר את הנדר.אני בטוח שמעולם לא דיברתי על קבלה זו. האם מותר לי להפר את קבלה זו?
תשובה: אם עשית התרת נדרים בערב ראש השנה לפני שקיבלת על עצמך קבלה זו, הרי שקבלה זו אינה מחייבת כנדר.
שאלה: לא לשלם שכר על עבודה: אני נער בן 18.5. לפני הגיוס התקבלתי לעבודה במינימרקט שכונתי לתקופה לא מוגדרת. לא דובר על גובה השכר מאחר שמקובל שמקבלים שכר מינימום. אחרי 6 ימי עבודה בהם עבדתי 8 שעות בכל יום החלטתי שלא מתאימה לי העבודה ואמרתי זאת לבעל החנות. הוא שיחרר אותי מיד. בסוף החודש באתי לפגוש את בעל החנות כדי לקבל את כספי והוא מיד טען שלא מגיעה לי משכורת. שאני כעובד חדש הייתי נטל וגרמתי לו להוצאה מיותרת על הכשרתי לעבודה ולכן ודאי שלא מגיעה לי משכורת. חורה לי מאוד הדבר הזה. אני עבדתי ממש מתוך רצון טוב והשקעה ובאמת לא היה כאן לימוד ממש אלא קבלת הוראות ממי שמכיר את החנות. בעיקר עשיתי עבודות של סידור סחורה על מדפים ובמחסן. איך יתכן שלא מגיעה לי משכורת? האדם הוא שומר מצוות ואני שואל מי מאיתנו צודק במקרה הזה. לרב.
תשובה: על פי דבריך אכן מגיעה לך משכורת על עבודתך בסך המקובל על פי מנהג המדינה, היינו שכר מינימום, כיוון שלא סוכם אחרת. באשר לטענת המעביד שהיית לנטל, נראה לומר שאין בה ממש, במיוחד בעבודה כזו שלא דורשת הכשרה מסוימת. הרב ינון זמיר
שאלה: אבלות: אימי היקרה נפטרה בה בשבט תש"ע. מה ומתי אנחנו צריכים לעשות בתום 11 חודש ו- 12 חודש. מתי לעלות לקבר ומתי סעודה ותפילה? אציין גם שבתום 11 חודש תאריכים ג ו-ד בטבת הם שישי-שבת וה בטבת זה יום ראשון. בתום 12 חודש, ימים ג וד בשבט הם שבת וראשון. מה צריך להיות בתפילה? האם עדיף בבית הכנסת או בבית אימי?
תשובה: האבלות מסתיימת לאחר 12 חודש, כלומר, בד' בשבט. זה יוצא יום ראשון. אבל את יום הזיכרון יש לקיים ביום הפטירה, ה' בשבט. ביום זה תעלו לקבר ויש לומר קדיש ביום זה. את התפילה יש לעשות בבית הכנסת. בנוסף, רצוי ללמוד לעילוי נשמת אמך. את הלימוד ניתן לעשות בבית או בבית הכנסת, לפי הנוחות שלכם. יש הנוהגים לערוך גם סעודה אולם זה מנהג ולא הלכה ואינו חובה ולכן תלוי במנהג של משפחתכם. 11 חודש מסתיימים בד' בטבת. אין דינים מיוחדים לתאריך זה למעט הפסקת הקדיש. יש מקהילות הספרדים הנוהגות גם לעלות ביום זה לקבר ולערוך סעודה ולימוד לעילוי נשמת הנפטרת. מאחר וזה בתוך השנה, אפשר להקדים או לאחר ביום-יומיים לפי הנוחות שלכם.
שאלה: להתחיל עבודה ככבאי אם כדאי מפני חילול שבת: לאחרונה קיבלתי הצעת עבודה לעבוד בכבאות והצלה ככבאי. עבודה זו מאוד טובה מבחינת הכנסה והטבות (כמובן שהפרנסה מלמעלה) אך יש בעיה שמונעת ממני אם לעבוד בה או לא וזה העבודה בשבת ואם זה לנסוע בשבת לעבודה או לא להתפלל במניין בשבת ובבית כנסת ולהיות עם המשפחה בשבת, האם יש היתר לעבוד בעבודה זו? אשמח לקבל כל תשובה.
תשובה: אומנם עקרונית מותר לכבות אש בשבת משום פיקוח נפש אולם הבעיה היא שלא כל נסיעה היא לצורך פיקוח נפש וכמו"כ לא כל פעולה היא נחוצה כל כך ולא תהיה לך אפשרות להימנע מפעולה אסורה. ולכן, צר לי להמליץ לך להימנע מהצעה זו.
שאלה: ברכה על אכילת קקטוס: צמח קקטוס ה"נפוליטוס" אוכלים את עליו. אבל למעשה אין אלו עלים במובן הרגיל כמו של עץ אלא העלים הם העץ עצמו. אמנם יש לו פירות אבל הם אינם ראויים לאכילה כלל, כלומר, העץ הוא פריו. מה מברכים על אכילת העלים העץ? הצמח הוא רב שנתי, מה הדין לגבי עורלה, ותרומות ומעשרות?
תשובה: ברכת העלים היא פרי העץ. אם ניטע לצורך אכילת העלים יש בו חיוב ערלה, תרומות ומעשרות. כדאי לשטוף את העלים לפני השמוש מחשש חרקים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: גוי המגביה אש במסעדה: הייתי במסעדה כשרה למהדרין כאשר במקום נכח משגיח לפתע ניגש גוי העובד במסעדה והגביר את האש במתקן של השווארמה (הגביר את עוצמת הלהבה). האם מעשה זה מותר לגוי?
תשובה: מותר.
שאלה: בדיקת הפסק טהרה: במידה ושקיעה היתה בשעה 17.00 והפסק הטהרה התבצעה בשעה 17.05, האם יום זה נחשב במניין 7 הימים או שצריך לעשות שוב בדיקת הפסק ולספור 7 ימים חדשים?
תשובה: במידה והלוח מדוייק למקום בו את נמצאת, והשעון אכן מדויק ולא ממהר, ובמידה ולא נעשתה שום בדיקה קודם לכם במהלך היום, יש לעשות שוב. הרב שמואל הולשטיין
שאלה: לשלם על קילקול במכונת צילום: במקום עבודתי ישנה מכונת צילום משוכללת שלנו, העובדים, מותר להשתמש בה לצילומים פרטים תמורת ת סימלי. לפני זמן מה צילמתי במכונה צילום על דף שקף ולא ידעתי שצריך שקף מיוחד למכונת צילום ולא שקף רגיל.הצילום הראשון הצליח אך בצילום השני השקף נתקע במכונה וגרם לנזק רציני של החלפת חלק בשווי של 1800 ש"ח. האם אני חייבת בנזק בהתחשב בעובדה שאותו מקרה היה יכול לקרות גם בצילום של העבודה והטעות נעשתה מחוסר ידיעה מוחלטת?
תשובה: צריך לברר האם חוסר הידיעה הוא אונס מוחלט, כלומר, לא יכולת בשום פנים להעלות על הדעת שיש צורך בשקף מיוחד.
שאלה: שאיבת חלב אם בשבת: בתי בת החודש וחצי אינה עולה במשקל ואינה יונקת כמו שצריך, לכן היא מקבלת אחרי כל יניקה תוספת של חלב אם בבקבוק. עיקר התזונה שלה מבוססת על חלב שאוב. בערך פעם-פעמיים ביום היא מקבלת גם מטרנה כשאין לי מספיק חלב שאוב. עד עתה לא שאבתי בשבת ולכן בשבתות אכלה רק מטרנה וגם כמות החלב שלי ירדה כך שגם בימי ראשון היא אכלה יותר מטרנה מהרצוי. מקריאה באינטרנט ראיתי דעות חלוקות. האם מותר לי לשאוב חלב על מנת להאכיל אותה? עלי לציין שאין לי אפשרות לשאוב כמויות מראש כיוון שכל מה שאני שואבת נאכל מיד. כמו כן, האם יש עדיפות לשאוב במשאבה ידנית (שהיא פחות יעילה)?
תשובה: מאחר וכל החשש הוא ירידת כמות החלב, שהרי בתך ניזונת גם ממטרנה, את יכולה לשאוב אבל בדרך שהחלב ילך לאיבוד. תשאבי לתוך כלי עם סבון. (על פי שאלה דומה בשו"ת הר צבי באורח חיים חלק א, סימן רא) עדיף לשאוב במשאבה חשמלית המופעלת על ידי שעון שבת, שכך את לא עושה שום פעולה.
שאלה: הפסק אחר קדיש: הרמ"א מביא (או"ח, נד:ג) בשולחן ערוך אורח חיים שלעולם אין אומרים קדיש בלא תהלה שלפניו. אם כן, מה ההצדקה לאלו שאומרים דרשה או דבר תורה בבית הכנסת בין "חדש ימינו כקדם" לקדיש לפני מוסף?
תשובה: באמת עדיף להגיד את הדרשה לפני שמכניסים את ספר התורה וכך מסמיכים את הקדיש להכנסת הספר תורה.
שאלה: גדר איסור הלבנת פנים: לכ מו"ר הרב אריאל בעניין איסור הלבנת פנים, שנוח לו לאדם שיפיל עצמו לכבשן האש. וביאר רבינו יונה בשע"ת ח"ג קל"ט, שהוא מפני שהוא חשוב כאחד מג עבירות החמורות - עוון רציחה. וזה בניגוד לתוס בסוטה י - שכ שאין הלבנת פנים בכלל ג עבירות החמורות. השאלה היא: האם לפי"ז יוצא שתהא נפק"מ בין רבינו יונה לתוס, לגבי חילול שבת ע"מ שלא יולבנו פניו של פלוני, שהרי לפי רבינו יונה ה"ה כרצח, ומותר לחלל שבת מפני פיקו"נ. האם "שפיכות דמים" שמחייב להרג ולא לעבור - היא באותו גדר של "שפיכות דמים" שבכדי למנוע אותה מותר לעשות איסורים שונים, כשבת, כשרות וכד. בנוסף לזה ברצוני לשאול ע"ד נשיאת כפים לכהן שהלבין פני חבירו ולא ביקש סליחתו, שלפי רבינו יונה יוצא שאסור לו לישא כפיו הואיל והוא עבר על שפיכות דמים. וראיתי בס ילקוט יוסף מהדורת תשס"ד על סימן קכ"ח, שהעיר ע"ז, ולא הכריע. וברצוני לדעת את דעת כ הרב.
תשובה: רבנו יונה מגדיר הלבנת פנים כ"אבק רציחה", אולם לא השווה אותה לרציחה ממש לכל דבר.
שאלה: גילוח מעל העצם: האם מותר לגלח עם מכונה מעל העצם, ואם גילחתי מה הדין שלי?
תשובה: אסור לגלח מעל העצם שליד האוזן, זו הקפת הראש.
שאלה: מחבת   בצל   שניצל: טיגנתי בצל במחבת פרווה. ליד זה היה על הגז סיר עם שניצל. עפה חתיכה מהציפוי של השניצל לתוך המחבת הפרווה. מה דין הבצל? מה דין המחבת אם רוצים שישאר פרווה?
תשובה: תאכלו את הבצל כבשרי, המחבת פרווה (בהנחה שהחתיכה נחתה על הבצל ולא ישירות על המחבת).
שאלה: תוכנות במחשב ושאלה נוספת על קבר רחל: 1. אני לומדת קורס גרפיקה. בקורס נדרש גם תרגול בבית ולכן צריך לקנות את התוכנות. התוכנות בעיקרון ממש יקרות אבל יש לי אפשרות להשיג את התוכנות במחיר טוב. הבעיה היא שזה נעשה דרך קבוצה שרק מתארגנת ויקח להזמנה להגיע כחודשיים. האם עד שאקבל את התוכנות המקוריות דרך ההזמנה אני יכולה להשתמש בתוכנה לא חוקית כדי שאוכל לתרגל את הנלמד בקורס? ברור לי שיש בעיה עם תוכנות לא חוקיות ובגלל זה אני קונה את התוכנה למרות שהיא ממש יקרה רק שההזמנה עם מחיר מיוחד לוקחת זמן. 2. האם כאשר יוצאים מקבר רחל צריך ליטול ידים, האם זה כמו ללכת לבית עלמין או לא? מראש על המענה!
תשובה: 1. אם את מורידה את זה מהאינטרנט מותר לך. 2. לא צריך ליטול ידיים.
שאלה: מי הוא רב?: מה קובע ומחשיב אדם כרב? האם הרב ר שלמה קרליבך היה רב?
תשובה: ר' שלמה קרילבך לא היה רב בתפקיד. הוא אמנם קירב רבים ליהדות והיו לו מעלות רבות. הוא היה רבי היו לו חסידים רבים.
שאלה: טעות בתפילה בשבת: מי שטעה בתפלת שבת והתחיל בברכת אתה חונן וכו, שהדין הוא שכאשר נזכר באמצע אחת הברכות של שמונה עשרה שהוא שבת, מסיים אותה ברכה שהתחיל בה, ואחר כך חוזר לתפלת שבת, ויקר מקרהו שטעה בימות הגשמים ואמר ברכנו, ואחר כך נזכר שהוא שבת, אם נזכר קודם תקע בשופר, יאמר שם ותן טל ומטר לברכה, ויחזור לתפלת שבת, אבל אם נזכר אחר שהתחיל תקע בשופר, או בברכות שלאחר מכן, לא יחזור לברך עלינו, אלא יפסיק באמצע הברכה שנזכר בה, ויחזור לתפלת שבת. ואף על פי שיש חולקים בזה, ספק ברכות להקל. שארית יוסף חלק ג עמוד קב. ילקוט יוסף מהדורת תשס ד, תפלה כרך ב, סימן קיז הערה יב, עמוד צא. השאלה: אם נזכרתי בברכת תקע בשופר בסופה, במילים ברוך אתה. האם אני ממשיך עד הסוף או ממשיך באמירת למדני חוקיך או ממשיך רגיל עד סוף הברכה מקבץ נדחי? ושאלה נוספת, אם אני ממשיך רגיל, הרי בשונה משאר הברכות כאן אני מזכיר פעולה שאסורה בשבת שלא כמו בשאר הברכות?
תשובה: אם היתה טעות באמירת ברך עלינו ואח"כ נזכר בסוף תקע בשופר- יש לסיים למדני חוקיך ולחזור לתפילת שבת. ומה שאומרים מקבץ נדחי עמו ישראל אין זה בהכרח בדרך אסורה, שהרי נאמר בסוף ישעיה כי מדי שבת בשבתו יבוא כל בשר מכל העולם לירושלים, ואם כן ברור שיתכן קיבוץ גלויות בלי חילול שבת.
שאלה: מקור לאיסור שמיעת שירי אהבה (מזרחית): ראיתי באחת מתשובות הרב, כי אסור לשמוע שירי אהבה. באופן עקרוני התלבטתי האם לזוג נשוי מותר לשמוע שירי אהבה מזרחית (כמובן שאין אני מדבר על שירי זימה ועריות שבוודאי אסור לשומען), או לא, כי חשבתי שהבעייתיות בשמיעת שירים אלו זה הדמיונות והמחשבות שצצות בראשם של השומעים שירים אלו ולכן לסתם אדם זה באמת בעייה לשמוע שירים אלו שגורמים לו למחשבות ודמיונות בנוגע למהות אהבה אמיתית, אך זוג נשוי ששירים אלו מקרבים אותם אחד לשני, האם גם בזה יש בעיה? במידה וכן אשמח לקבל מקורות לכך ולשמוע האם יש שחולקים על כך או לא?
תשובה: הרהור אסור מן התורה גם אם אדם מהרהר על יד אשתו, ולכן מובן שאסור לשמוע שירי אהבה גם לזוג נשוי והם עתה ביחד, ומה גם שהשמיעה יכולה לגרום לעוד איסורים שאיני רוצה לפרטן כאן.
שאלה: האם מותר לכרות אבר: 1. האם מותר לפי התורה או חייב לבצע כריתת אבר, למשל, גדילה של עוד אצבע וכדומה? 2. האם מותר לפי התורה לכרות אגודל שנשברה ואדם סובל ממנה?
תשובה: 1. מותר. 2. מותר.
שאלה: הריגת תולעים בשבת: האם מותר להרוג תולעים שבמעיים בשבת לילד או מבוגר?
תשובה: אם הטיפול הוא על ידי כדורים, מותר.
שאלה: צניעות מול אב לא יהודי: אני אישה נשואה ואמא לילדים, לאחרונה התחלתי תהליך של חזרה בתשובה והייתי רוצה לשאול 2 שאלות בקשר לצניעות מול אבי שהוא לא יהודי. 1. האם לפי ההלכה מותר לי לחבק ולנשק את אבי הגוי? 2. האם מותר לאבי לראות אותי ללא כיסוי ראש?
תשובה: 1. מותר. 2. מותר.
שאלה: כניסת כהנים לקבר דוד: האם לכהנים מותר להיכנס לקבר דוד? במידה והתשובה שלילית, האם מותר להם להיכנס למתחם הכללי שנמצא לפני הקבר (מחוץ למתחם הקבר ממש) או לעלות לגג של התצפית שנמצא מעל קבר דוד?
תשובה: אינני בטוח שאכן דוד קבור שם. לדעתי לא צריך לחשוש, אולם כדאי לשאול את זקני ירושלים כיצד היו נוהגים בעשרות השנים האחרונות.
שאלה: הסרת שיער לגבר: אני גבר. השערות שלי בידיים מאוד מפריעות לי וכל פעם שאני מסתכל על היד אני נגעל. זה מציק לי. האם מותר לי לגלח אותם במכונת גילוח?
תשובה: איסור לא ילבש הוא רק אם מגלחים לשם נוי, אולם אם השיער מפריע לך ואתה סובל ממנו, מותר לגלח אותו.
שאלה: לנקות שירותים במקום ציבורי: מי שהתפנה בשרותי בית כנסת ולכלך קצת, המותר לו לקחת מעט חומרי נקוי מבלי לשאול את הגבאי ולנקות את שלכלך?
תשובה: מסתבר שהחומרים מיועדים לכך.
שאלה: ברכת המזון על השובע: אם אדם יאכל בשר ודגים וכל מטעמים, כולל אורז וירקות לשובע, ממש סעודת מלכים - הוא יתחייב רק קצרה מדרבנן, ברכת בורא נפשות. לעומת זאת, אם הוא יאכל כזית פת וישאר רעב - הוא יתחייב בברכת המזון דאורייתא שבה כתוב במפורש "ואכלת ושבעת". אמנם ידועה דרשת ח בברכות דף כ "וכי לא אשא להם פנים וכו " אבל עדיין קשה: פשט הכתוב מתנה את הברכה בשביעה. אז איך יתכן לקיים את המצווה (שהיא במקרה הזה דרבנן כידוע) כאשר עובדה היא שהסועד לא שבע בכלל?
תשובה: ראשית, לפי רבי עקיבא על כל דבר שאדם שבע ממנו הוא מברך עליו ברכת המזון. אולם איננו פוסקים את רבי עקיבא להלכה. כמו כן לגבי לחם, הרמב"ם פוסק שאם אדם לא שבע ממנו, הוא חייב בברכת המזון רק מדרבנן. אמנם יש דעה שהוא חייב מדאורייתא. ההבחנה היא לפי סוג המוצר שהאדם אוכל. כיוון שהלחם הוא המצרך הבסיסי והמרכיב הכי חשוב במזון האדם, לכן התורה קבעה רק עליו ברכת המזון.
שאלה: לקחת מודם לתקופת ניסיון: יש אפשרות לקבל מחברות הסלולר מודם סלולרי למחשב נייד לשבועיים ללא התחייבות (לניסיון), אם אני מראש מתכוון להשתמש ולאחר 10 ימים להחזיר, האם זה נחשב לגזל?
תשובה: מצד הדין היבש מותר. אולם אם אתה רוצה להיות 100  ישר - לא ראוי שתעשה כך.
שאלה: נטילת ידיים בבוקר: אני קם בבוקר ואין לי מקום לנטילת ידיים במרחק של 4 אמות ואין לי כיור שנמצא בחוץ אלא רק בתוך שירותים ומקלחת מה עליי לעשות (אם אפשר לסגור את האסלה לדוגמא)?
תשובה: תטול שלוש פעמים במקלחת (עדיף לסגור את האסלה). כדאי שלפני התפילה בבית הכנסת תיטול שוב ידיים.
שאלה: להסתכל על תמונות שצולמו בשבת: האם מותר להסתכל על תמונות שצולמו בשבת ע"י חילוני?
תשובה: אם התמונות צולמו עבורך אסור להנות מהן לעולם. גם אם התמונות צולמו באירוע שלא יחזור כגון ברית מילה שארעה בשבת אסור להנות מהן עולמית. אם המצלם צילם לעצמו את התמונות, ובמקרה היה הדבר בשבת, מותר להסתכל בהן. (עיין אורחות שבת ח"ג פרק כה הלכה סו) הרב יוסף אפריון
שאלה: עקירת עץ חושחש: קניתי ממשתלה 3 עצי הדר (לימון, קלמנטינה ותפוז). בפועל, לאחר 4 שנים הסתבר לי כי הפרי היוצא הינו חושחש ולא הפירות שרציתי. האם מותר לי לעקור את עצי הפרי ולשתול אחרים במקומם? האם יש צורך לעקור על ידי גוי?
תשובה: אפשר למכור את העץ לגוי ושהוא יעקור אותו. עדיף אם אפשר לעקור עם גוש ולהעביר למקום נדח. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אמירת קדיש - אחד אומר בצורה מסודרת: היכן אפשר למצוא מקור לאמירת קדיש בצורה מסודרת ולא במקהלה, שהרי אף פעם אינך יודע מתי לענות אמן? המלאכים היו אומרים קדושה ביחד ואם היה מקדים אחד מהם או מאחר אחד מהם היה נשרף! למה לנו להתעסק עם זה! מבקש מקור לאמירה ביחיד בצורה מסודרת.
תשובה: בסימן קלב הביאור הלכה מבאר בהרחבה סדר קדימויות לקדיש - מי יאמר את הקדיש כאשר יש כמה אבלים - ומכאן רואים שרק אחד אומר, ומ"מ המנהג הרווח היום שכולם אומרים, וכך מובא כבר בשיבולי הלקט המובא במשנה ברורה סימן נה ס"ק ד, האומר שכששניים או שלושה אומרים קדיש יחד ואחד מקדים - אם באים כל אחד תוך כדי דיבור של חברו יענה אמן או אחר הראשון או אחר האחרון ויעלה לכולם. אם-כן ודאי שאין למחות ולהעיר במקום שנוהגים לומר כמה אנשים יחד, אך ודאי שעליהם להשתדל לומר ולסיים כל משפט יחד, וגם על כך יש להעיר כמובן רק בנעימות ולא לעורר מחלוקות. הרב יאיר וסרטיל
שאלה: סמלי עבודה זרה: האם סמל של שמש ובתוכה פרצוף (דומה קצת לפרח חמניה), כזו המצוייה הרבה בבדים וחפצים בסגנון הודי, יש לה קשר לע"ז? והאם יש בעיה שתהיה דמות כזו על בד או חפץ בבית או בתכשיט?
תשובה: מכיוון שלא מדובר בצורה בולטת סומכים על השיטות שלא לזה התכוונו ח.
שאלה: ברירת פסולת במסננת שבכיור: האם יש בעיה של "בורר" באיסוף הפסולת שבכיור על גבי מסננת הכיור והעברת הפסולת ביד אל הפח בלא טלטול המסננת עצמה?
תשובה: כיון שהפסולת אינה ראויה (בד"כ) למאכל אדם היא נחשבת מוקצה (אא"כ יש בע"ח בסביבה שהפסולת יכולה לשמש להם למזון) ולכן אין לטלטל את הפסולת ביד אולם מותר להרים את המסננת עצמה, לנער את הפסולת בפח ולהחזיר את המסננת למקומה כיון שנחשב הדבר טלטול מן הצד. (אורחות שבת פרק ח הלכה לב) הרב יוסף אפריון
שאלה: להסתכל בתמונה כדי לזכור: אני בהתחלת קשר עם בחורה. אני נמצא בישיבה ואנו נפגשים פעם בשבוע. האם מותר לי לקחת תמונה שלה? מכיון שכאשר אני נמצא בישיבה אני כבר שוכח עם מי אני מדבר ואיך שהיא נראת בכלל וזה מפריע לי בבניית הקשר איתה כאשר אני מדבר בטלפון ואני לא יודע מול מי אני מדבר באמת. האם מותר לי להסתכל בתמונה רק בשביל להיזכר איך היא נראית? (כמובן שהתמונה היא צנועה לחלוטין!)
תשובה: מותר. אבל עדיף להיפגש פעמיים בשבוע ללא צורך בתמונות, דבר שמתאים יותר לאחרי החתונה. להרחבת התשובה לחץ כאן.
שאלה: לגור יחד לאחר הגירושים: ב"ה בעוד כשלושה שבועות אני אמורה להתגרש. עדיין לא מכרנו את הדירה המשותפת ואין לי לאן לעבור לגור. האם יש באפשרותי להתגורר באותו בית עם הגרוש בחדר נפרד וללא כל יחסי אישות (הבית גדול) וזאת עד למכירת הבית? ואם לא, מדוע לא? עליי לציין ששנינו מעל גיל 50.
תשובה: אסור לגרוש וגרושתו להתגורר באותו בית (לא רק דירה), ואפילו לא באותה שכונה.
שאלה: הסתמכות על שקיעת ר"ת בשעת הדחק: האם אפשר בשעת הדחק להסתמך על שקיעת ר"ת? למשל אישה שלא הספיקה לעשות הפסק טהרה או מישהו שנתקע בערב שבת?
תשובה: אי אפשר להסתמך על שקיעת ר"ת, גם לא בשעת הדחק.
שאלה: צידה בבני אדם בשבת: הילד למד בכיתה על הלכות צידה בשבת. השבת הוא שאל אותי, האם מותר לצוד אדם בשבת, למשל, במשחק של "שוטרים וגנבים" במהלך המשחק ה"שוטרים" תופסים את הגנבים וצריכים לשמור עליהם שלא יברחו למשל לשבת עליהם וכדו. האם יש בזה צידה? אך למעשה השאלה לא רק במשחקי ילדים, זה גם בגנב אמיתי אם מותר להחזיק אותו עד לבוא המשטרה?
תשובה: באדם לא שייך גדר של צידה, מכיוון שכל דבר שאין במינו ניצוד - לא שייך בו צידה.
שאלה: מאכל בשרי חם בתוך כלי זכוכית: מאכל בשרי חם, יד סולדת בו, שהוכנס לכלי זכוכית פרווה. מה דין הכלי?
תשובה: לפי שיטת חכמי ספרד הכלי נשאר פרווה. לפי שיטת חכמי אשכנז צריך להגעיל את הכלי שלוש פעמים במים רותחים ואז הוא חוזר להיות פרווה.
שאלה: בהמשך לשאלה אבלות שנה ביום העצמאות : שאלתי לגבי השתתפות במפגש חברתי ביום העצמאות בשנת אבלות על אבי והרב ענה שעדיף שלא. ברצוני להוסיף דיוק בשאלה: האם אוכל להשתתף גם בשנת האבל על אבי ע"י שאקבל על עצמי מספר תפקידים במפגש כגון: צלם, מגיש אוכל ושתיה וכדומה (כמו שמקובל לפעמים להקל בהשתתפות אבל בחתונה ע"י מתן תפקיד) השאלה המקורית:
תשובה: בעיקרון התירו את העניין הזה לגבי אדם שמחתן את בנו. אם אתה מגיע בתור תפקיד ציבורי וללא השתתפותך זה עלול לפגוע ביישום של אותו ערב, זה נקרא 'רבים צריכים לו' ולכן תשתתף באופן שהזכרת. אולם אם אתה רוצה לעשות זאת בתור הערמה, אני חושב שמשום כבוד הוריך עליך להימנע מלעשות זאת.
שאלה: ערב שירים עבריים לנשים: האם יש טעם נפגם בקיום ערב שירה (נשים בלבד) של שירים עבריים? (לא שירי עגבים) האם יש בכך משום "תרבות מערבית"?
תשובה: לא כל תרבות מערבית פסולה על הסף, רק תכנים שליליים פסולים. ערב תרבותי מלא תכנים ערכיים אינו פסול. הוא עדיף על פני ישיבה מול הטלוויזיה.
שאלה: חיוב תפילה לנשים  התנהגות בתפילת עמידה: א. בכמה תפילות ביום חייבת אישה אשכנזיה? ומהו מקור החיוב? ב. במידה ואישה באמצע תפילה עמידה מרגישה שהיא צריכה להתפנות- מה עליה לעשות? להזדרז בתפילה? לעצור בתפילה ולחכות שזה "יעבור" ואז להמשיך? להפסיק באמצע עמידה וללכת לשירותים? ג. במידה ואישה הפיחה באמצע תפילת עמידה מה עליה לעשות? לעצור בתפילה, לחכות שהריח יעבור ואז להמשיך?
תשובה: א. יש מחלוקת האם אישה חייבת בתפילה מדאורייתא או מדרבנן. לפי השיטה שתפילה מדאורייתא, אישה חייבת בתפילה אחת ביום. לפי השיטות שתפילה מדרבנן, אישה חייבת בתפילות כגברים מאחר וגם היא זקוקה לרחמים ולבקש מאת ה'. אלא שערבית היא תפילת רשות, ואמנם הגברים כבר קיבלו עליהם כחובה אולם הנשים פטורות. השולחן ערוך פסק שתפילה מדאורייתא ואילו המגן אברהם והמשנה ברורה כתבו שרוב הפוסקים סוברים שתפילה מדרבנן. הדברים מבוארים בסימן קו בשולחן ערוך אורח חיים ובנושאי הכלים. אישה המטופלת בילדים קטנים ואין לה זמן להתפלל יכולה לסמוך על השיטות המתירות לה להתפלל תפילה אחת או להסתפק באמירת ברכות השחר או שאר בקשה. ב. דיני אישה המתפללת בדברים אלו כגברים. אם היא יכולה להמתין עם השירותים עד שתסיים את התפילה, יש להמשיך בתפילה. אם לא ניתן להמתין, יש ללכת ולהתפנות בלי לדבר. אם זה לקח זמן עד כדי לסיים את כל התפילה, יש לחזור לתחילת התפילה. (סימן צב) ג. כן. אם הריח פוסק רק לאחר זמן רב בו אפשר היה לסיים את התפילה, יש לחזור לתחילת התפילה. (סימן קג) להלכות תפילת נשים מתוך הספר פניני הלכה - לחץ כאן.
שאלה: חסרונה של האות ט : א) מדוע האות ט היא האות היחידה מבין כל האותיות שאינה מופיעה בעשרת הדברות? ב) מדוע האות ט לא מופיעה גם בין שמות השבטים? אם כי באשר לשבטים האות ט אינה האות היחידה שאינה מופיעה ברשימת שנים עשר השבטים. וישנם עוד אותיות שאינן מופיעות.
תשובה: איני מכיר סיבה מיוחדת לכך. הרב יאיר וסרטיל
שאלה: חנוכת בית בחנוכה: יש שני בתים שחוברו לבית אחד. לבית אחד עשו בזמנו חנוכת בית ולשני, שנקנה יותר מאוחר וחובר לראשון, לא נעשה חנוכת בית. באיזה אופן ניתן כעת לעשות חנוכת בית שיכלול את שני הבתים? ועוד שאלה, האם ניתן וראוי לעשות חנוכת בית בחנוכה?
תשובה: אם אפשר לעשות חנוכת בית באגף הנוסף עדיף. ואם לא, אז לפחות במקום שבו מתחברים הבתים. ואין מניעה לחנוכת הבית בחנוכה.
שאלה: חזרת הש"צ במניין מעורב: מנין שרובו ספרדי והש"ץ מידי פעם אשכנזי. 1) האם במנין זה ניתן לסמוך על דעה שמופיעה ב"הגה" לענין חזרה בשישה שיכולים לענות? 2) כיצד לנהוג באופן שישנה התנגדות?
תשובה: עפ"י ההגה אפשר להמשיך את החזרה אם התחילו בעשרה ויצאו אחרי קדושה ונשאר רוב מנין. אבל אין לצאת לכתחילה על סמך זה כי יש צד איסור בביטול המנין שיש בו השראת שכינה. ובשעת הדחק שיצאו בגלל אונס אפשר לסיים את החזרה גם לפי הספרדים, ובלבד שלא יאמרו אח"כ קדיש תתקבל, ואם זה בתפילת שחרית שלא יאמרו ברכת כהנים.
שאלה: כשרות אבקת חלבון מי גבינה: האם מותר להשתמש באבקת חלבון מי גבינה הנלקחת בשתיה מתוצרת מטריקס (met-rx) ארה"ב? יש לציין, כי לפי מה שאני יודע אין למפעל כשרות כלל (זאת למרות שיבואנים שונים המיבאים את האבקה לארץ מציינים כי הוא כשר). התחליפים הקיימים בארץ נחותים באיכותם וגם אלו המסומנים ככשרים (בכשרות רגילה חלב עכו"ם., אינני יודע עד כמה ניתן לסמוך על סימון ההכשרים (בעיקר מכיוון שהיבואנים שמייבאים את האבקות הם לרוב יבואנים מאוד קטנים המייבאים כמויות קטנות ומסמנים בהכשרים שלא נתקלתי בהם). עד כה נמנעתי מלרכוש אבקות חלבון מסיבה זו. באם אין תחליף ראוי שהוא כשר ודומה באיכותו, האם מותר לקנות אבקה זו כמו שמתירים תוספי מזון שונים, כגון: ויטמינים, מטעמים כאלו או אחרים או שיש חשש אמיתי כי הוכנס שומן מן החי ו או אבקת חלב מחיות לא כשרות?
תשובה: מאחר ואבקת חלבון אינה תרופה לכן היא חייבת כשרות באישור הרה"ר.
שאלה: לנקות ביצי חמין בשבת: הכנסנו לחמין ביצים מבושלות, לא מקולפות. בשבת כשלוקחים ביצה כזו, האם מותר לנקות, להסיר האוכל שנדבק מבחוץ לקליפה (חתיכות תפו"א, שעועית וכו ) כשלא מעוניין בהן כי הן מלכלכות ידיו ומלכלכות הקליפה?
תשובה: מותר.  עי' שש"כ פרק ג' בהערה ז'.
שאלה: הזמנת אדם שלא נוטל ידיים לסעודה: בענין האכלת אדם שלא נוטל ידיו - מופיע בקצוש"ע "מקור חיים" שאין להאכיל משל עצמך לאדם שלא נוטל ידיו, משום "לפני עוור לא תתן מכשול". א. האם יש בכך גם מסייע בידי עוברי עבירה? ב. מה חמור ממה - להאכיל משל עצמך או להאכיל משלו (של אותו אדם שלא נוטל)? ג. האם מותר להזמין ל"אירוע", לסעודת מצווה, גם אם היא מצומצמת (20 איש) אדם שלא נוטל ידיו?
תשובה: א. מסייע לדבר עבירה הוא איסור פחות חמור מאשר לפני עיוור. הפירוש של לפני עיוור הוא שבלי הסיוע, אותו אדם לא היה יכול לעשות את האיסור והמסייע עובר באיסור דאורייתא של לפני עיוור. הדין של מסייע לדבר עבירה הוא - כאשר גם ללא הסיוע היה אותו אדם יכול לעבור את העבירה אלא שהאדם השני מקל עליו. ב. להאכיל משלו פחות חמור, ולכן מותר למלצר במסעדה להגיש אוכל לאנשים שלא נוטלים ידיים, כיוון שזה אוכל שהם קונים והוא שייך להם. ג. במקרה זה סומכים על שיטת רבינו תם שאיסור מסייע לדבר עבירה נדחה מפני דרכי
שאלה: ברכת "הגפן" בהבדלה: בשבת האחרונה עשיתי הבדלה, וכך היה מעשה: אחרי אמירת הפסוקים, לצערי, דילגתי בטעות על ברכת "הגפן" וברכתי על הבשמים ועל הנר ואז התחלתי ברכת "המבדיל". באמצע הברכה אחרי שהתחלתי "המבדיל בין קודש לחול, ובין וכו נזכרתי שלא ברכתי "הגפן". מה שעשיתי הוא שאמרתי "ברוך שם כבוד מלכותו לעולם ועד", ואמרתי ברכת "בפה"ג", ושוב ברכת "המבדיל". האם זה מה שהייתי צריך לעשות או שהייתי צריך לסיים את ברכת המבדיל ורק אחר כך לברך הגפן? פשוט חשבתי שאולי אפשר לברך "המבדיל" רק אחרי ברכת הגפן.
תשובה: היה עליך לסיים את ברכת המבדיל ולאחר מכן לברך הגפן, הסדר אינו מעכב.
שאלה: עבודה של אישה רווקה עם נערים: סיימתי בימים אלה תואר בלימודי עבודה סוציאלית. אני רווקה בת 23. התקבלתי למקום עבודה עם נערים בסיכון. העבודה כוללת עבודה מערכתית מול הגורמים השונים המטפלים בנער, שיחות פרטניות, איתור נערים במצוקה שנמצאים על סף נשירה מהלימודים והקמת תוכניות עבורם.הנערים ברובם בגילאי תיכון. האם ישנה בעיה הלכתית לאישה רווקה לעבוד עם אוכלוסיה זו או בתפקיד כזה?
תשובה: חייב להיות פער גדול בין המטופל למטפל, הן בגיל והן במעמד האישי. לדוגמא, לו הייית מחנכת הייתי מציע לך לעבוד כרגע לכל היותר בחטיבת ביניים.
שאלה: "הנותן ליעף כח": מדוע אומרים "הנותן ליעף כח" ולא הנותן לעייף כח בברכות השחר?
תשובה: על פי סידור צלותא דאברהם, ברכה זו תוקנה על סמך הפסוק בישעיהו פרק מ, כט "נתן ליעף כח ולאין אונים עצמה ירבה".
שאלה: נטילת ידיים ליד משותקת: אימי משותקת ואינה משתמשת אלא ביד אחת. האם לנטילת ידיים יש ליטול לה את שתי הידיים (דבר שכרוך בכאב ביד המשותקת) או די ביד שבה היא משתמשת?
תשובה: די ביד אחת.